|  |
| --- |
| **Prepoznavanje zgradbe trdnih snovi** |
|

**1.) N A L O G A**

S poskusom želimo prepoznati zgradbo nekaterih trdnih snovi na osnovi njihovih fizikalnih in kemijskih lastnosti

**2.) O P I S P O S K U S A**

Na osnovi videza snovi, električne prevodnosti, topnosti v vodi, električne prevodnosti raztopine in sprememb pri segrevanju bomo poskušali prepoznati snovi z ionsko, molekulsko, kovinsko in kovalentno zgradbo. Molekulske kristale bomo opredelili še na polarne in nepolarne.

Pet znanih snovi smo razvrstili na urna stekla in opisali njihov izgled. V trdni vzorec smo vstavili elektrodi povezani z baterijo in žarnico. Če je trdna snov prevaja električni tok, potem je žarnica zasvetila. Snovi, ki smo jih imeli razvrščene na urnih steklih, smo nato dali v čašo in dodali vodo. S stekleno palčko smo premešali in opazovali raztapljanje snovi. Raztopinam smo vstavili elektrode, in preverili prevodnost raztopine. Žličko vsake snovi smo dali v epruveto in segrevali nad plamenom gorilnika. Opazovali smo spremembe pri segrevanju.

**3.) T A B E L A**

|  |  |  |  |  |  |
| --- | --- | --- | --- | --- | --- |
|  | NaCl | S | Cu | C12H22O11 | SiO2 |
| Izgled snovi | Beli kristalčki | Rumen prah | Rjava ploščica | Beli kristalčki | Beli kristalčki |
| El. prevodnost trdne snovi | - | - | + | - | - |
| Topnost v vodi | + | - | - | + | - |
| El. prevodnost raztopine | + | - | - | - | - |
| Sprememba pri segrevanju | Ni spremembe | Je sprememba | Ni sprememba | Je sprememba | Ni spremembe |
| ZGRADBA TRDNE SNOVI | Ionska | Molekulska - nepolarna | Kovinska | Molekulska - polarna | Kovalentna |